钦定古今图书集成/理学汇编/经籍典/第138卷 > 《汉韩婴诗外传二》 > 《角弓六》
## 钦定古今图书集成/理学汇编/经籍典/第138卷 > 《汉韩婴诗外传二》 > 《角弓六》

“君子大心即敬天而道，小心即畏义而节，知即明达
而类，愚即端悫而法，喜即和而治，忧即静而违，达即
宁而容，穷即纳而详。小人大心即慢而暴，小心即淫
而倾，知即攫盗而渐，愚则毒贼而乱，喜则轻易而快，
忧则挫而慑，达则骄而偏，穷则弃而累。其肢体之序
与禽兽同节，言语之暴与蛮夷不殊。出则为宗族患”，
入则为乡里忧。《诗》曰：“如蛮如髦，我是用忧。”